
O viziune ortodoxa 


Arhiepiscopul Fulton Sheen: Semne ale vremurilor noastre 


[Notă introductivă: În cadrul seriei de predici radiodifuzate, întitulată ,, Aprindeti- 
vă lămpile” („Light Your Lamps”), Arhiepiscopul Fulton Sheen a transmis în 26 ianuarie 
1947 predica „Semne ale vremurilor noastre” („Signs of Our Times”). Atît mesajul si 
textul integral pot fi urmărite la https://the-american-catholic.com/2017/02/26/fulton- 


sheen-on-the-anti-christ/. Mai jos am selectat şi tradus în română cîteva fragmente care 
mi s-au părut revelatoare pentru situaţia actuală. Observațiile prelatului catolic rămîn 
valide cu atît mai mult cu cît unele lucruri s-au schimbat între timp: dacă la jumătatea 
secolului trecut „sufletele oamenilor orbecăiau cu privire la viitor”, în prezent sufletele 
lor orbecăie cu privire la lumină şi la întuneric. De cînd Washingtonul a devenit 
principalul generator de întuneric, amurgul civilizaţiei, pe care omenirea îl trăia cu 
aproape trei sferturi de veac în urmă, a lăsat loc beznei. Particularitatea timpurilor 
actuale este uşurinţa cu care oamenii se adaptează la întuneric şi-l găsesc plăcut ochilor 
şi chiar dătător de vedere. Totodată, descrierea anti-Bisericii care pregăteşte venirea 
Antihristului este atît de clară încît mă întreb dacă în ciuda întunericului tot mai gros 
produs în spaţiul nostru sufletesc, este posibil să nu o recunoaştem în intenţiile ierarhiei 
ortodoxe din România, vizibile în special în discursul umanist şi „mintea deschisă” 
aduse în BOR prin principiile mentalitätii deschise şi ale dezvoltării personale. Gh. 
Fedorovici] 


Arhiepiscopul Fulton Sheen: Semne ale vremurilor noastre 


Sufletele oamenilor nu au orbecăit niciodată mai grav cu privire la viitor şi n-au 
fost niciodată mai nesigure în privinţa prezentului. 

[...] De ce atît de puţini dintre noi sesizează gravitatea crizei noastre actuale? 
Partial pentru că oamenii nu vor să creadă că vremurile în care trăiesc sunt rele, partial 
pentru că asta ar presupune că au şi ei o vină şi în principal pentru că nu au standarde 
exterioare după care să-şi măsoare vremurile. Dacă nu există un concept permanent de 
dreptate, de unde vor ști oamenii că este încălcat? Doar cei care trăiesc prin credinţă ştiu 
cu adevărat ce se întîmplă în lume. 

[...] Semnele timpurilor noastre indică două adevăruri inevitabile, dintre care 
primul este că am ajuns la sfîrşitul capitolului renascentist care a făcut din om măsura 


tuturor lucrurilor. 


Moto 


„Singura problemă a Părintelui 
Nicolae Steinhardt era aceea de a cîntări 
cît anume din ceea ce primise prin botez 
trebuia convertit într-o atitudine civică de 
protest fată de  imoralitatea, de 
şmechereala şi de laşitatea ce abundau în 
jurul nostru. Colindam împreună pădurile 
Clujului, încercînd să întocmim liste de 
potenţiali protestatari. Nu ajungeam 
niciodată la mai mult de cîteva zeci de 
persoane fiabile, cu care, spunea el, nu 
puteam face mare lucru. Era nevoie de 
sute, de mii. Puteam, eventual, să ne 
salvăm sufletele, dar nu puteam să 
schimbăm cu adevărat situația politică. 
Era foarte preocupat şi trist pentru asta.” 


Virgil Ciomos („Nicolae Steinhardt era 
un lucrător ascuns al rugăciunii inimii” 
Convorbiri literare, nr. 11, 2009, 
http://convorbiri- 
literare.dntis.ro/CIOMOSnov9.html) 


„Dacă înțelegem bine textul 
eshatologic al Sfintei Scripturi, urmează 
că încrederea si curajul vor defini pe 
deplin natura celei din urmă epoci. 


PEL 


Cultura  „creştină” înconjurătoare şi 
tradițiile susţinute de ea îşi vor pierde 
influenţa. Această pierdere va ţine de 
primejdia generată de scandal, primejdie 
despre care s-a spus: „îi va amăgi, de va 
fi cu putinţă, şi pe cei aleşi” (Matei 24, 
24). 

Solitudinea în credință va fi 
teribilă. Dragostea va dispărea de la faţa 
lumii (Matei 23, 12), dar cu atît mai 
prețioasă va fi această dragoste cînd va 
izvori dinspre un om solitar către un altul, 
fapt ce va implica un curaj al inimii 
zămislit din urgenţa iubirii lui Dumnezeu 
aşa cum a fost ea arătată în Hristos. [...] 
Dacă vorbim aici despre apropierea 
Sfirsitului, nu înţelegem apropiere în 
sensul timpului, ci în sensul în care ea 


tine de esența Sfirsitului, căci în esență 


[...] Asistăm la moartea liberalismului istoric (şi în aceste emisiuni voi înţelege 
întotdeauna liberalismul ca atare) care, asemenea unui cadran solar, este incapabil să 
spună ora în întuneric şi care poate funcţiona numai într-o societate a cărei bază este 
morală şi atunci cînd resturile creștinismului continuă să plutească prin lume. 
Liberalismul istoric este un parazit al civilizației creştine şi odată ce corpul de care se 
lipeste încetează sá mai fie aluatul societăţii, atunci liberalismul însuşi trebuie să piară. 
Libertátile individuale pe care liberalismul le subliniază sunt sigure numai atunci cînd 
comunitatea este morală şi poate da o bază etică acestor libertăţi. Se poate foarte bine ca 
liberalismul istoric să fie doar o epocă de tranziţie în istorie între o civilizaţie care a fost 
creştină şi una care va fi cu siguranţă anti-creştină. 

[...] Al doilea mare adevăr pe care semnele vremurilor îl prevestesc este că ne 
aflăm cu siguranţă la sfîrşitul unei epoci non-religioase a civilizației, care a privit religia 
ca un addendum la viață, un plus evlavios, un constructor de morală pentru individ, dar 
fără relevanță socială, o ambulanţă care a avut grijă de epavele ordinii sociale pînă cînd 
ştiinţa a ajuns într-un punct în care nu mai există epave; care l-a chemat pe Dumnezeu 
doar ca apărător al idealurilor naționale sau ca partener tăcut al cărui nume a fost folosit 
de firmă pentru a da respectabilitate, dar care nu avea nimic de spus despre cum ar trebui 
să fie condusă afacerea. 

Noua era în care intrăm este ceea ce s-ar putea numi faza religioasă a istoriei 
umane. Dar nu întelegeti greşit; religios nu înseamnă că oamenii se vor întoarce către 
Dumnezeu, ci mai degrabă că indiferența față de absolut care a caracterizat faza liberală 
a civilizaţiei va fi urmată de o pasiune pentru un absolut. De acum înainte lupta nu va fi 
pentru colonii şi drepturile naţionale, ci pentru sufletele oamenilor. Nu vor mai exista 
săbii pe jumătate scoase, nicio loialitate împărțită, nici idei vagi şi naive despre toleranţă, 
nici măcar nu vor mai exista erezii mari, căci ereziile presupun cel puţin o acceptare 
parţială a adevărului. Liniile de luptă sunt deja trasate clar şi problemele de bază nu mai 
sunt puse la îndoială. De acum înainte oamenii se vor împărți în două religii — înțelese 
din nou ca supunere la un absolut. Conflictul viitorului este între absolutul care este 
Dumnezeu-omul şi absolutul care este omul Dumnezeu; între Dumnezeul care s-a făcut 
om şi omul care se face pe sine Dumnezeu; între frați în Hristos şi tovarăși în Antihrist. 

Antihrist nu se va numi asa, pentru că atunci nu ar avea adepţi. El nu va purta 
colanti roşii, nici nu va vomita sulf, nici nu va purta un trident şi nici nu va flutura o 
coadă ca Mefisto din Faust. Această mascaradă l-a ajutat pe diavol să-i convingă pe 
oameni că el nu există, pentru că el ştie că nu este niciodată atît de puternic ca atunci 
cînd oamenii cred că nu există. Cînd nimeni nu-l recunoaşte, cu atît exercită mai multă 
putere. Dumnezeu S-a definit pe Sine ca „Eu sunt Cel ce sunt”, iar Diavolul ca „Eu sunt 
cel ce nu sunt”. 

Nicăieri în Sfînta Scriptură nu găsim justificare pentru mitul popular al diavolului 
ca un bufon care este îmbrăcat ca primul „comunist”. Mai degrabă este descris ca un 
înger căzut din cer si ca „prinţul acestei lumi” a cărui treabă este sá ne spună că nu există 
altă lume. Logica lui este simplă: dacă nu există rai, nu există iad; dacă nu există iad, 
atunci nu există păcat; dacă nu există păcat, atunci nu există judecător, iar dacă nu există 
judecată, atunci răul este bun și binele este rău. 

Dar mai presus de toate aceste descrieri, Domnul nostru ne spune că satana va fi 
atît de asemănător cu Hristos, încît i-ar putea înşela chiar şi pe aleşi — și cu siguranță 
niciun diavol pe care l-am văzut vreodată în cărţile ilustrate nu i-ar putea înşela chiar si 
pe cei aleşi. Cum va veni el în această nouă eră pentru a-i cîştiga pe credincioşi? El va 
veni deghizat în Marele Umanitarist; va vorbi despre pace, prosperitate si belșug nu ca 
mijloace de a ne conduce la Dumnezeu, ci ca scopuri în sine. Antihristul va scrie cărți 
despre noua idee despre Dumnezeu, potrivite modului în care oamenii trăiesc; va induce 
credinţa în astrologie, astfel încît nu voinţa, ci stelele să fie responsabile de păcate; el va 


explica vinovăția din punct de vedere psihologic ca erotism inhibat, îi va face pe bărbaţi 


existența omului se apropie acum de o 
decizie absolută.  Efectiv fiecare 
consecinţă a acestei decizii poartă cu sine 
cea mai mare potentialitate şi cea mai 


teribilă primejdie.” 


Romano Guardini, The End of the 
Modern World, ISI Books, 1998, pp. 108- 
109 (volumul cuprinde o serie de 


prelegeri susţinute de Guardini între anii 
1947-1949). 

înălțimea lui Hristos. 

— a treia ispitá, prin care Satana i-a cerut lui Hristos să-l adore şi îi va da în schimb 
toate impárátiile lumii, va deveni ispita de a avea o nouă religie fără Cruce, o liturghie 
fără lumea care va veni, o cetate a omului fără cetatea lui Dumnezeu, o religie care să 
invoce o religie sau o politică care este o religie — una care oferă Cezarului chiar şi 
lucrurile care sunt ale lui Dumnezeu. 

În mijlocul întregii iubiri aparente pentru umanitate şi al discuţiilor sale sclipitoare 
despre libertate şi egalitate, Antihristul va avea un mare secret pe care nu îl va spune 
nimănui: nu va crede în Dumnezeu. Deoarece religia lui va fi fraternitatea fără 
paternitatea lui Dumnezeu, el îi va înşela chiar si pe cei aleşi. 

El va înfiinţa o anti-Bisericá care va fi o maimutárealá a Bisericii pentru că, el 
diavolul, este maimutáreala lui Dumnezeu. Va avea toate notele şi caracteristicile 
Bisericii, dar în sens invers şi golit de conţinutul ei divin. Anti-Biserica va fi un corp 
mistic al lui Antihrist care în toate lucrurile exterioare va semăna cu trupul mistic al lui 
Hristos. Avînd o nevoie disperată de Dumnezeu, pe care, totuși, refuză să-L adore, omul 
modern, în singurătatea şi frustrarea sa, va fláminzi din ce în ce mai mult pentru 
apartenenţa la o comunitate care să-i dea un scop mai cuprinzător, dar cu preţul pierderii 
într-o vagă colectivitate. Se va verifica astfel paradoxul potrivit căruia tocmai obiecțiile 
cu care oamenii din secolul trecut au respins Biserica vor constitui motivele pentru care 
ei vor accepta acum anti-Biserica. 

[...] Dar secolul al XX-lea se va alătura anti-Bisericii, deoarece pretinde a fi 
infailibil atunci cînd capul său vizibil vorbeşte ex-catedra de la Moscova pe tema 
economiei şi politicii şi ca păstor principal al comunismului mondial. 

Biserica a fost respinsă aspru în ultimele cîteva secole pentru că a pretins că este 
catolică si universală, unind toţi oamenii pe baza unui singur Domn, a unei singure 
credinţe şi a unui singur Botez. Niciun om, susţinea secolul al XIX-lea, nu ar putea fi un 


american bun, un francez bun sau un german bun dacă ar accepta păstorirea, deşi 


spirituală, de la un cap spiritual. Dar în noua eră, ceea ce sufletul modern pierdut va 
aprecia în special la anti-Biserică, este că este catolică sau internațională. Ea desființează 
toate graniţele nationale, batjocoreste patriotismul, îi scuteste pe oameni de respectul 
pentru tara în care Hristos i-a pus, îi face pe oameni mîndri că nu sunt americani, 
francezi sau britanici, ci membri ai unei clase revoluţionare aflate sub conducerea 
vicarului său care nu guvernează de la Vatican, ci de la Kremlin. Secolul al XIX-lea a 
respins Biserica pe motiv că este intolerantă, excomunicînd ereticii care nu acceptau 
tradiţiile apostolice, invátand că Hristos a întemeiat o singură Biserică, că Adevărul este 
unul, că dogmele lui sunt adevăruri vii si că omul trebuie, precum un prunc, să 
primească totul sau nimic. Dar în acest ceas rău, fiii şi nepoţii celor care au criticat 
Biserica în trecut îmbrățișează acum anti-Biserica pur şi simplu pentru că îşi elimină 
ereticii, îi lichideazá pe trotkisti si îi excomunică pe toţi cei care nu acceptă linia de 
partid că poate nu există o singură turmă şi un păstor un cioban, dar un muşuroi şi un 
furnicar. 

[...] Al doilea motiv pentru care trebuie să vină o criză este pentru a preveni o 
falsă identificare a Bisericii şi a lumii. Domnul nostru a vrut ca cei care sunt urmașii Săi 
să fie diferiți în spirit de cei care nu îl urmează „pentru că nu sunteţi din lume, ci Eu v- 
am ales pe voi din lume, de aceea lumea vă uráste” (loan 15, 19) Desi aceasta este 
intenţia divină, din păcate este adevărat că linia de demarcaţie dintre urmașii lui Hristos 
şi cei care nu îl urmează este adesea destul de ştearsă. În loc de alb-negru, există doar o 
neclaritate. Mediocritatea şi compromisul caracterizează viața multor creştini. 

[...] Din cînd în cînd, în istorie, diavolului i se dă o fringhie lungă, pentru că nu 
trebuie să uităm niciodată că Domnul nostru le-a spus lui Iuda şi tovarășilor lui: „Acesta 
este ceasul vostru”. Dumnezeu are ziua Sa, dar răul are şi el ora lui cînd păstorul va fi 
lovit şi oile vor fi împrăștiate. A făcut Biserica pregătirile pentru o noapte atît de 
întunecată prin decretul Sfîntului Părinte care subliniază condiţiile în care poate avea loc 
o alegere papală în afara Romei? 

Deşi vorbim despre apariţia Antihristului, să nu credeţi că o fac pentru că mă tem 
pentru Biserică. Nu pentru Biserică mă tem, ci pentru lume. Nu ne îngrijorează 
infailibilitatea, ci căderea lumii în failibilitate; nu tremurăm pentru că Dumnezeu ar 
putea fi detronat, ci pentru că barbaria ar putea domni; nu Transsubstantierea poate pieri, 
ci căminul omului; nu sunt îngrijorat pentru că sacramentele pot dispărea, ci pentru că 
legea morală poate fi desfiinţată. 

Biserica nu poate avea alte cuvinte pentru femeia care plînge decît cele ale lui 
Hristos pe drumul spre Golgota: „Nu plíngeti pentru mine; ci plíngeti pentru voi si 
pentru copiii voştri”. (Luca 23, 28) Biserica a supravieţuit altor mari crize în cele 
nouăsprezece secole de existenţă și va trăi pentru a cînta un recviem asupra relelor 
prezentului. Biserica poate avea Vinerea Mare, dar acestea sunt doar preludii pentru 
duminicile sale de Paşte, pentru că Promisiunea divină nu va fi niciodată anulată: „și 
porţile iadului nu vor birui asupra ei. Iată, Eu sunt cu voi în toate zilele, pînă la 
desávirsirea lumii.” (Matei 28, 20) „Oricine va cădea peste acele pietre va fi zdrobit.” 
(Luca 20, 18). 

Niciodată în istorie nu a existat un argument atît de puternic pentru necesitatea 
creştinismului, pentru că oamenii descoperă acum că mizeria şi necazurile lor, războaiele 
şi revoluțiile lor cresc în proporţie directă si proporţională cu neglijarea Creştinism. Răul 


se autodistruge; numai binele se autoconserva. 

